നാഷനല് കോണ്ഫറന്സ് നേതാവിന്റെ കൊല: ഒരാള് കൂടി അറസ്റ്റില് ന്യൂഡല്ഹി: നാഷനല് കോണ്ഫറന്സ് നേതാവ് ത്രിലോചന് സിങ് വസീറിനെ കൊലപ്പെടുത്തിയ കേസില് മൂന്നാമത്തെയാള് അറസ്റ്റില്. ഹര്മീത് സിങ് എന്നയാളെ ജമ്മുവില്നിന്ന് അറസ്റ്റ് ചെയ്തതായി ഡല്ഹി പൊലീസ് ഡെപ്യൂട്ടി കമീഷണര് സഞ്ജീവ് കുമാര് യാദവ് പറഞ്ഞു. ജമ്മുകശ്മീര് ലെജിസ്ലേറ്റിവ് കൗണ്സില് മുന് അംഗമായ വസീറിെന്റ മൃതദേഹം പടിഞ്ഞാറന് ഡല്ഹിയിലെ മോത്തി നഗറിലെ ഫ്ലാറ്റില് നിന്ന് അഴുകിയ നിലയില് സെപ്റ്റംബര് ഒമ്ബതിനാണ് കണ്ടെത്തിയത്. വസീറിെന്റ പരിചയക്കാരനായ ഹര്പ്രീത് സിങ് വാടകക്ക് എടുത്തതായിരുന്നു ഫ്ലാറ്റ്. ഒളിവില് കഴിയുന്ന ഹര്പ്രീത് സിങ്ങിനെ പിടികൂടാന് റെയ്ഡുകള് തുടരുകയാണ്. രാജു ഗഞ്ച 33, ബല്ബീര് സിങ് 67 എന്നിവരെ നേരത്തേ ജമ്മുവില്നിന്ന് അറസ്റ്റ് ചെയ്തിരുന്നു. മൂന്നുമാസത്തോളമെടുത്ത് ഇവര് കൊലപാതകം ആസൂത്രണം ചെയ്യുകയും പൊലീസിനെ തെറ്റിദ്ധരിപ്പിക്കാന് വ്യാജ തെളിവുകള് ഉണ്ടാക്കുകയും ചെയ്തു. മലയാളത്തില്നിന്ന് ബോളിവുഡിലേക്ക് റീമേക്ക് ചെയ്ത ദൃശ്യം സിനിമയില്നിന്ന് പ്രചോദനം ഉള്ക്കൊണ്ടാണിതെന്നും പൊലീസ് പറഞ്ഞു.